Historijsko gradsko područje Trebinja
Historijsko gradsko područje Trebinja, u ukupnoj površini od 138.468 m2, nalazi se na teritoriji grada Trebinja, Republika Srpska, Bosna i Hercegovina. Predstavlja rijetko očuvan i reprezentativan primjer urbanog naselja, koji je u dovoljnoj mjeri sačuvao atribute autentičnosti i integralnosti, koje nose njegove historijske, umjetničke i estetske, dokumentarne, društvene i ambijentalne vrijednosti. Komisija za očuvanje nacionalnih spomenika, na sjednici održanoj 16. maja 2019. godine, donijela je odluka da se historijsko gradsko područje Trebinja proglasi za nacionalni spomenik Bosne i Hercegovine Ovu odluku Komisija je donijela u sljedećem sastavu: Amir Pašić (predsjedavajući), Goran Milojević i Radoje Vidović. Nacionalni spomenik obuhvata tri zone zaštite, prema periodima nastanka, urbanoj matrici i graditeljskim stilovima: zona Stari Grad u površini od 43.262 m2. zona naselja Krš (Omanovića-mahala) u površini od 22.111 m2 zona užeg centra Grada u površini od 73.095 m2.